Termini de presentació de sol·licituds: del 28 de gener al 28 de febrer de 2019, ambdós inclosos.
Juntament amb la sol·licitud s'ha de trametre la documentació següent:
a) Annex al formulari de sol·licitud, on s'ha d'especificar la informació següent:
Adscripció a algun dels àmbits de recerca assenyalats a la base reguladora 5.
Argumentació dels objectius, pla de treball i cronograma.
Model de seguiment i avaluació del projecte.
Descripció de l'organigrama de treball i coordinació.
Bibliografia relacionada amb la temàtica.
Impacte i aplicabilitat del projecte, tenint en compte les propostes d'intervenció que en poden derivar.
Pressupost de l'activitat, desglossat per conceptes d'acord amb el model normalitzat.
Currículum de l'investigador o investigadora principal i dels membres de l'equip de recerca en relació amb l'objecte de la convocatòria i el tema de la recerca.
Sol·licitud de la/les matriu/s de dades que consta/en a la convocatòria, si escau.
Qualsevol altra informació que estableixi la convocatòria corresponent.
b) Declaració responsable d'estar al corrent del compliment de les obligacions tributàries amb l'Agència Estatal d'Administració Tributària i amb l'Agència Tributària de Catalunya, així com amb la Tresoreria General de la Seguretat Social.
c) Declaració responsable de no tenir cap deute contret amb l'Administració de la Generalitat de Catalunya i les seves entitats autònomes.
d) Declaració responsable de no haver sol·licitat ni rebut ajuts, premis o subvencions pel mateix projecte de la Generalitat de Catalunya o d'altres administracions o entitats públiques o privades, nacionals o internacionals.
En cas contrari, cal concretar en un full adjunt els ajuts, premis o subvencions rebuts i/o sol·licitats.
e) Declaració responsable que es compleix la normativa vigent sobre propietat intel·lectual, en el supòsit que l'activitat objecte de subvenció es realitzi utilitzant qualsevol element susceptible de generar drets d'autor.
f) Declaració responsable sobre el compliment de les mesures d'integració social de persones discapacitades d'acord amb la normativa vigent.
g) Declaració responsable d'eradicació de la violència masclista d'acord amb la normativa vigent.
h) Declaració responsable sobre el compliment de la normativa en matèria de política lingüística.
i) Declaració responsable de no estar inclòs en cap de les circumstàncies que preveu l'article 13 de la Llei 38/2003, de 17 de novembre, general de subvencions.
j) Declaració responsable que són certes i completes les dades que es detallen en la sol·licitud, així com en tota la documentació annexa.
Les declaracions responsables dels apartats b) i c) han estat incorporades al formulari de sol·licitud i posteriorment en el de l'acceptació de l'ajut, i les declaracions responsables dels apartats del d) al j) han estat incorporades al formulari de sol·licitud.
La sol·licitud incorpora una autorització a l'AGAUR per fer les consultes necessàries a l'efecte de verificar les dades d'identitat de la persona signant i les dades d'identificació fiscal de l'entitat sol·licitant, així com de comprovar que l'entitat sol·licitant està al corrent de les seves obligacions tributàries i amb la Seguretat Social.
En cas que no s'autoritzi la comprovació, l'entitat ha de trametre juntament amb la sol·licitud una fotocòpia compulsada del document d'identitat de la persona signant i del document d'identificació fiscal de l'entitat sol·licitant, així com els certificats acreditatius corresponents.
En cas de resultar beneficiària, la persona sol·licitant haurà de presentar el full de domiciliació bancària degudament emplenat, d'acord amb el model del Departament de la Vicepresidència i d'Economia i Hisenda.
No cal presentar aquesta documentació en el cas que s'hagi presentat amb anterioritat en el Departament de Governació, Administracions Públiques i Habitatge, sempre que no hagin transcorregut més de cinc anys des de la seva presentació i que no hagi sofert cap modificació.
En aquest cas, caldrà indicar la data i l'òrgan de presentació de la documentació i el procediment a què fa referència.
La presentació de la sol·licitud comporta la plena acceptació de les bases reguladores.
L'AGAUR pot demanar tota la informació complementària que consideri necessària per avaluar les sol·licituds.
Si la sol·licitud no inclou la documentació exigida a la base 8.1, o qualsevol altra documentació essencial per a la valoració de la sol·licitud, l'AGAUR requerirà a l'entitat sol·licitant que, en el termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, de règim jurídic de les administracions públiques.
La inexactitud, la falsedat o l'omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i amb l'audiència prèvia a la persona interessada.
En conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
Es consideren subvencionables els treballs de recerca que versin sobre algun dels temes inclosos en els àmbits de recerca que s'indiquen a continuació i, en general, tots els que desenvolupin l'objecte que estableix la base 1 establerta a l' Ordre GAH/1386/2017:
a) El diàleg interreligiós com a eina d'intervenció en l'àmbit educatiu formal i no formal.
b) La gestió de la llibertat religiosa a l'àmbit laboral.
c) Participació de les comunitats religioses en una cultura pública comuna.
d) Religió i mitjans de comunicació.
e) Gestió pública de la llibertat religiosa.
f) El dret a la llibertat religiosa: ciutadania, convivència i pluralisme.
g) Religió, democràcia i actitud davant les minories.
Són prioritaris els projectes relacionats amb els apartats a), b), c) i d).
a) Un mínim de quatre persones investigadores amb dos doctors/ores, de les quals, com a mínim dues han de tenir dedicació completa i estar vinculades estatutàriament o contractualment a la plantilla universitària o del centre de recerca.
Una d'aquestes dues persones assumeix la responsabilitat del projecte i pot actuar en nom i representació de l'entitat beneficiària.
b) La resta de l'equip pot tenir la composició següent: personal vinculat contractualment o estatutàriament a les persones beneficiàries, becaris/àries, personal contractat predoctoral o postdoctoral amb credencial o personal tècnic de suport a la recerca, que pot formar part de l'equip sempre que tingui caràcter investigador.
Els membres dels equips de recerca poden ser de diferents universitats o centres de recerca, però el projecte, a efectes econòmics i administratius, resta vinculat a la institució d'adscripció de la persona responsable.
Poden formar part dels equips de recerca persones vinculades a altres institucions o entitats no universitàries ni de recerca relacionades amb el tema d'estudi de la proposta.
En el formulari de sol·licitud s'han d'especificar:
El formulari de sol·licitud s'ha de presentar en suport electrònic.
L'imprès de sol·licitud normalitzat està format per un formulari general i un annex normalitzat que s'ha d'adjuntar al formulari.
Aquest tràmit es pot fer per Internet amb certificat digital o sense certificat digital.
L'AGAUR ha de notificar la resolució de la convocatòria a les entitats interessades, mitjançant la seva publicació al Tauler electrònic de l'Administració de la Generalitat de Catalunya i el web de l'AGAUR, sense perjudici que es puguin utilitzar altres mitjans de notificació.
La resolució de concessió indicarà els recursos que s'hi poden interposar.
A efectes informatius, les entitats interessades poden consultar el resultat de la resolució en els webs de l'AGAUR i de la Direcció General d'Afers Religiosos del Departament de Justícia i en el Tauler electrònic.
Contra la resolució, que exhaureix la via administrativa, les entitats interessades poden interposar recurs potestatiu de reposició davant la persona titular del Departament de Justícia, en el termini d'un mes, o bé directament recurs contenciós administratiu davant el Tribunal Superior de Justícia de Catalunya en el termini de dos mesos, en ambdós supòsits a comptar de l'endemà de la publicació de la resolució al Tauler electrònic.
La concessió dels ajuts es tramita en règim de concurrència competitiva, de conformitat amb els criteris de valoració establerts a les bases reguladores.
Les persones beneficiàries dels ajuts han de justificar l'execució efectiva del projecte durant el mes següent a la finalització del període de realització establert al punt 8 de la base reguladora 5, mitjançant els models normalitzats.
La documentació justificativa s'ha de presentar al registre de l'AGAUR, sens perjudici del que estableix l'article 16.4 de la Llei 39/2015, d'1 d'octubre, del procediment administratiu comú de les administracions públiques.
Les persones beneficiàries han de presentar la documentació següent, llevat que la convocatòria en disposi una altra:
Si la persona beneficiària és una universitat que forma part del sistema universitari català o un centre de recerca amb seu social a Catalunya dependent o participat majoritàriament per una administració pública:
a) Certificat del/de la gerent o la persona responsable de la gestió econòmica de la institució on s'indiqui que l'import atorgat s'ha registrat a la comptabilitat de l'entitat beneficiària i que l'ajut s'ha destinat a la finalitat per a la qual ha estat concedit.
b) Una relació classificada de les despeses de l'activitat, amb indicació del creditor, del document, l'import, la data d'emissió i la data de pagament.
c) Detall d'altres ingressos o subvencions que hagin finançat l'activitat subvencionada, amb indicació de l'import i la procedència.
Si la persona beneficiària és una entitat privada amb seu social a Catalunya sense finalitat de lucre que té la recerca com una de les seves activitats principals:
b) Una relació classificada de les despeses de l'activitat amb indicació del creditor, del document, l'import, la data d'emissió i la data de pagament.
c) Una relació numerada de factures de la despesa efectuada, i les factures originals per l'import subvencionat per la Direcció General d'Afers Religiosos, i els comprovants de pagament corresponents, així com altres documents de valor probatori equivalents amb validesa en el tràfic jurídic mercantil o eficàcia administrativa, que demostrin la realització de la despesa per la qual se sol·licita la subvenció.
Les factures han de respondre al període de realització de l'activitat i han de ser lliurades a nom de l'entitat beneficiària.
d) Detall d'altres ingressos o subvencions que hagin finançat l'activitat subvencionada, amb indicació de l'import i la procedència.
El lliurament dels ajuts correspon a l'AGAUR, d'acord amb el que disposa l'article 91.c) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
L'import de l'ajut es lliura en dos pagaments.
El primer, equivalent al 60% del total, en concepte de bestreta, es tramita un cop es resol la convocatòria.
El pagament del 40% restant es tramita quan l'entitat beneficiària hagi presentat la documentació justificativa, d'acord amb el que preveu la base reguladora 17 establerta a l'Ordre GAH/1386/2017.
Per al pagament d'aquest ajut no s'exigeix la presentació de garanties.
Amb caràcter previ al pagament, l'AGAUR comprovarà que les persones beneficiàries estiguin al corrent de les obligacions tributàries amb l'Agència Estatal d'Administració Tributària i amb l'Administració Tributària de Catalunya, així com de les obligacions amb la Seguretat Social.
Si com a conseqüència de les anteriors comprovacions es detecta alguna irregularitat, l'AGAUR requerirà a les entitats interessades la presentació dels certificats corresponents.